12 Jesu o ne a bolelela barutwa ba gagwe jaana: “Fa lo kopa sengwe ka leina la me, ke tla se dira.” (Joh. 14:14) Ga go pelaelo gore Jesu o ne a bua ka sengwe le sengwe se se dumalanang le thato ya ga Jehofa. Johane o re tlhomamisetsa jaana: “Eno ke tshepo e re nang le yone mo go ene, gore, go sa kgathalesege gore ke eng se re se kopang kafa thatong ya gagwe, o a re utlwa.” (1 Joh. 5:14) Ruri go itumedisa tota go ruta batho gore thapelo ga se sengwe fela se se re thusang go ikutlwa botoka, go na le moo, ke tsela ya go atamela ‘setulo sa bogosi sa bopelonomi jo bo sa re tshwanelang’ sa ga Jehofa! (Baheb. 4:16) Fa re ba ruta gore ba rapele jang, ba rapele mang le gore ba rapelele eng, seo se ka ba thusa gore ba atamalane le Jehofa le gore ba gomotsege ka dinako tsa mathata.—Pes. 4:1; 145:18.